Читалището в с. Роза отбеляза юбилейна годишнина — Радио и ТВ 999 новини от България и света, слушайте ни и онлайн по РАДИО 999
Добавено на: 27.11.2019 16:01
90 години от основаването на Народно читалище „Светлина-1929“отбелязаха в Тунджанското село Роза.
Читалище „Светлина-1929“ е основано на 10.11.1929 г. от 25 родолюбиви и ентусиазирани Гюлеменовси младежи. Дейността му започва с подготвяне и изнасяне на пиеси. Засилва се интереса от страна на талантливи самодейци и се създават битова група за народни обичаи, вокална певческа група и група за народни инструменти. Читалището обхваща всички младежи в своята дейност. Редица читалищни дейци се изявяват като талантливи изпълнители в художествената самодейност. Сградата на читалището е построена през 1959 г. Самодейците към читалището подготвят и изнасят литературно-музикални програми, представят красотата на българските фолклорни песни и танци.
В тържественият концерт посветен на 90 години читалищна дейност в с. Роза участие взеха певческа група „Росна китка” при Пенсионерски клуб „Дълголетие”, с. Роза, трите възрастови групи на танцов състав „Усмивка” при НЧ „Светлина-1929” с ръководител Петър Димитров, децата от детската градина в с. Роза и индивидуални изпълнители. Празничния концерт завърши с участието на певицата с розенски корен Величка Русева.
Гости на празника бяха Георги Георгиев – кмет на община „Тунджа”, Димитър Димитров директор на дирекция „Хуманитарни дейности”, Татяна Стоянова – началник отдел „Култура и други хуманитарни дейности”, Стела Николова – директор на Детска градина „Звездица”, с. Скалица.
Маркери: години, група, светлина, Роза, 1929